1. Cuba (afstemning) 
Fælles beslutningsforslag (RC B6-0250/2007)
Før afstemningen
Marco Cappato
(EN) Fru formand! Jeg har to mundtlige ændringsforslag. Det ene er at indføje følgende betragtning 1a: "beklager, at FN's Menneskerettighedsråd har truffet afgørelse om at indstille overvågningen af overtrædelser af menneskerettighederne i Cuba,".
(Parlamentet accepterede det mundtlige ændringsforslag)
Marco Cappato
(EN) Fru formand! Jeg vil gerne tilføje følgende nye punkt efter punkt 15: "fordømmer enhver politik om forskelsbehandling og undertrykkelse baseret på køn, som den, der for nærværende faktisk føres i Cuba; glæder sig over de oplysningskampagner om kønsdiskriminering, som for tiden gennemføres af Cubas nationale center for seksualoplysning,".
(Parlamentet accepterede det mundtlige ændringsforslag)
